» El Fraikin BM Granollers, consolidat en la tercera plaça, busca una nova victòria aquest divendres al Palau | EL9NOU.CAT
El Fraikin BM Granollers, consolidat en la tercera plaça, busca una nova victòria aquest divendres al Palau
Després de l’última victòria contra l’Amaya Sport San Antonio (27-29), el Granollers s’ha consolidat en la tercera plaça classificatòria de la Lliga Asobal, encara que aquest divendres els de Manolo Cadenas buscaran una nova victòria davant el Conca 2016.
Els catalans ja sumen vint-i-vuit punts, encara que són conscients que no es poden relaxar sinó vol perdre una posició en la qual porten ja diverses jornades.
El rival d’aquest divendres, el Conca 2016, es troba en la vuitena posició amb disset punts, i arriben a Granollers després de perdre la passada jornada davant el Cuatro Rayas Valladolid (28-31), rival directe dels vallesans.
El conjunt de Cadenas només va poder guanyar els de Conca per un solitari gol (23-24) en el partit disputat a la primera volta del campionat, però els de ‘Zupo’ Equisoain han millorat molt des d’aquell partit.
Manolo Cadenas, tècnic del Granollers, podrà comptar amb tots els seus efectius per a aquest xoc (20:45 hores), després de recuperar a l’extrem David Resina.
Cadenas, que ha pogut preparar les sessions d’entrenaments de la setmana amb tota la plantilla, ha buscat consolidar el joc que l’equip està desenvolupant setmana a setmana.
Una victòria davant el Conca ajudaria al Granollers a rebre amb un altre aire al Valladolid, en una jornada que es disputarà dimecres que ve. Els val·lisoletans estan a tres punts dels catalans en la classificació del campionat.